जॉयिता मोंडल

जॉयिता मोंडल भारतक पश्चिम बंगाल राज्यक एक समाजसेवी छथि आ ओ पहिल बंगाली ट्रांसजेंडर महिला छथि, जिनका एक दीवानी अदालत (लोक अदालत)क न्यायिक पैनलक सदस्य रूपे नियुक्त कएल गेल छल।

 प्रारंभिक जीवन 
जॉयिता मोंडलक जन्म एक पारंपरिक हिंदू परिवार में भेल छल। बचपन सँ अपन लैंगिक पहचानक कारण हुनका बहुत प्रकारक भेदभाव सहन करए पड़ल। दसवीं कक्षाक बाद ओ विद्यालय छोड़ देलन्हि आ नौकरी भेटबाक बहाना बना घर सँ निकलि दिनाजपुर चलि गेली।

2011 में, लैंगिक पहचानक कारण कोनो होटल में प्रवेश नहि भेटलाक बाद, हुनका एक बस स्टैंड पर बहुत कष्टदायक रात बिताबए पड़ल। एहि घटनाक बाद हुनका एहसास भेल जे ट्रांसजेंडर समुदाय प्रति समाजक सोच बदलबा लेल अधिक प्रयास जरूरी अछि।

तत्पश्चात ओ उत्तर दिनाजपुर जिला के इस्लामपुर चलि गेली आ ट्रांसजेंडर समुदाय के कल्याण लेल काज शुरू केलन्हि। एहि समय ओ दूरस्थ शिक्षा माध्यम सँ अपन पढ़ाई पूरा केलन्हि आ कानूनक डिग्री प्राप्त केलन्हि। 2010 में चुनाव आयोग द्वारा मतदाता पहचान पत्र में “अन्य” लिंग श्रेणी जोड़ल गेलाक बाद, ओ अपन जिला के पहिल ट्रांसजेंडर व्यक्ति बनी, जिनका मतदाता पहचान पत्र प्रदान कएल गेल।

यौनकर्मी, भिक्षुक, मानव तस्करी पीड़ित आ अन्य हाशिये पर रहैत समुदाय लेल काज करए हेतु जॉयिता दिनाजपुर नया आलोक नामक संस्था के स्थापना केलन्हि। ई संस्था वर्तमान में हुनकर जिला में हजारों लोक के सहायता क रहल अछि।

 कार्य जीवन 
जॉयिता मोंडल पश्चिम बंगालक ट्रांसजेंडर समुदाय के एक सक्रिय सदस्य छथि आ समुदाय के कल्याण आ विकास लेल लगातार काज करैत रहल छथि। 2015 में ओ अपन सहयोगी सभक संग मिलि वृद्ध एचआईवी पॉजिटिव लोक लेल एक आश्रमक स्थापना केलन्हि आ रोगी कल्याण समिति बनौलन्हि।

8 जुलाई 2017 केँ, 29 वर्षक आयु में, हुनका पश्चिम बंगाल सँ लोक अदालत के पहिल ट्रांसजेंडर न्यायाधीश रूपे नियुक्त कएल गेल। ओ उत्तर दिनाजपुर जिला के इस्लामपुर में लोक अदालत न्यायाधीश रूपे कार्य केलन्हि, जतए हुनकर प्रारंभिक मामला सभ में बैंक ऋण वसूली सँ संबंधित प्रकरण शामिल छल।

हुनकर अनुसार, ई नियुक्ति ट्रांसजेंडर समुदाय लेल एक महत्वपूर्ण उपलब्धि अछि आ भारतीय समाज में समान नागरिकक रूपे पुनः स्वीकृति प्राप्त करबाक एक अवसर अछि।

 व्यक्तिगत जीवन 
अपन लैंगिक पहचान सार्वजनिक करबाक लगभग आठ वर्ष बाद, जुलाई 2017 में जॉयिता मोंडल महिला रूपे लैंगिक परिवर्तन शल्य चिकित्सा प्रक्रिया शुरू केलन्हि।

 संदर्भ 

श्रेणी:भारतीय महिला परोपकारीसभ